钦定古今图书集成/理学汇编/字学典/第150卷 > 《本草纲目》 > 《集解》
## 钦定古今图书集成/理学汇编/字学典/第150卷 > 《本草纲目》 > 《集解》

宗奭曰：“墨，松之烟也。世有以粟草灰伪为者，不可用。
须松烟墨，方可入药。惟远烟细者为佳，粗者不可用。
今高丽国每贡墨于中国，不知何物，合不宜入药。鄜
延有石油，其烟甚浓，其煤可为墨，黑光如漆，不可入
药。”

李时珍曰：“上墨以松烟用梣皮汁解胶和造，或加香
药等物。”今人多以窑突中墨烟，再一以麻油入内，用
火烧过造墨，谓之“墨烟。”墨光虽黑，而非松烟矣，用者
详之。石墨见《石炭》下。乌贼鱼腹中有墨马之宝。墨，各
见本条下。